Zemes un vides zinātņu sekcijas ietvaros 2024. gada **5. aprīlī** tiek organizēta referātu sesija **„Ģeomātika (tālizpēte un ĢIS)”**. Sesijas darba valoda ir latviešu un angļu.

Runātājus aicinām līdz **26. martam** pieteikt savu dalību sesijā šajā pašā mājaslapā (tēmu reģistrē tikai runātājs, līdzautoriem tas nav jādara). Savukārt tēzes aicinām sūtīt uz e-pastu aivars.markots@lu.lv vai maris.nartiss@lu.lv līdz **12. aprīlim**. Tēžu iesniegšana nav obligāta. Tēžu sagatavošanai lūgums izmantot zemāk pieejamo šablonu.

Iesūtītās tēzes tiks apkopotas un publicētas PDF formātā. Tēžu krājums tiks ievietots LU zinātnisko darbu repozitorijā, ko indeksē Google Scholar meklētājs.

Sesija norisināsies gan klātienē, gan attālināti BBB platformā. Klausītājiem nav nepieciešams reģistrēties. Saite, kas ļaus piekļūt sesijai, būs pieejama šajā lapā. Runātāju saraksts tiks publicēts pēc 26. marta, kad beigsies reģistrācija.